

 ประกาศ**โรงเรียนสระแก้วราษฎร์บำรุง**

 เรื่อง นโยบายการบริหารงานบุคคลของโรงเรียน**สระแก้วราษฎร์บำรุง**

-------------------------------

เพื่อให้การบริหารงานบุคคลของโรงเรียนสระแก้วราษฎร์บำรุงเป็นไปอย่างมีประสิทธิภาพและ เกิดประสิทธิผลรวมทั้งเพื่อให้สอดคล้องกับการดำเนินการประเมินคุณธรรมและความโปร่งใสในการ ดำเนินงานของหน่วยงานภาครัฐ โรงเรียนสระแก้วราษฎร์บำรุง จึงได้กำหนดนโยบายการบริหารงาน ทรัพยากรบุคคล เพื่อใช้เป็นแนวทางในการบริหารทรัพยากรบุคคล โดยมีภารกิจหลักในการส่งเสริม สนับสนุนการจัดการศึกษาขั้นพื้นฐานให้มีคุณภาพ โรงเรียนสระแก้วราษฎร์บำรุง จึงได้ประกาศ นโยบายการบริหารงานบุคคล ดังนี้

๑. จัดระบบการบริหารงานบุคคลให้เกิดความเสมอภาค เท่าเทียม เป็นธรรม โดยไม่เลือกปฏิบัติคำนึงถึงระบบคุณธรรมโดย

 ๑.๑ การรับบุคคลเข้าบรรจุรับราชการครูหรือรับเข้าเป็นครูอัตราจ้าง ต้องคำนึงถึงความรู้ความสามารถของบุคคล ความเสมอภาค ความเป็นธรรมและประโยชน์ของทางราชการ

๑.๒ การบริหารงานบุคคลต้องคำนึงถึงผลสัมฤทธิ์ ประสิทธิภาพขององค์กร ลักษณะงาน โดยไม่เลือกปฏิบัติและมีความเป็นกลางทางการเมือง

๑.๓ การพิจารณาความดีความชอบ การเลื่อนตำแหน่งและการให้ประโยชน์อื่นแก่ ข้าราชการครูและบุคลากรทางการศึกษาต้องเป็นไปอย่างเป็นธรรม โดยพิจารณาจากประสิทธิภาพและ ประสิทธิผลของงาน รวมถึงคุณธรรมความโปร่งใส

๑.๔ การดำเนินการวินัย ต้องเป็นไปด้วยความยุติธรรมและปราศจากอคติ ตลอดจน ป้องกันการกระทำผิดวินัยและเสริมสร้างพัฒนาครูและบุคลากรทางการศึกษาให้มีวินัย

๒. เพิ่มพูนประสิทธิภาพและเสริมสร้างแรงจูงใจให้ข้าราชการครูและบุคลากรทางการศึกษา ปฏิบัติงานอย่างมีคุณภาพ คุณธรรม คุณภาพชีวิต เสริมสร้างขวัญกำลังใจในการปฏิบัติหน้าที่ให้เกิดผล สัมฤทธิ์

๓. ส่งเสริม สนับสนุน พัฒนาและกำกับดูแลให้ข้าราชการครูและบุคลากรทางการศึกษา ให้ปฏิบัติ หน้าที่ตามมาตรฐานและจรรยาบรรณวิชาชีพ

๔. ส่งเสริม สนับสนุนและพัฒนาข้าราชการครูให้เป็นข้าราชการที่ดี มีเกียรติและศักดิ์ศรีของความ เป็นข้าราชการ โดยมุ่งเน้นการประพฤติปฏิบัติและเป็นแบบอย่างที่ดี ในเรื่องดังต่อไปนี้

๔.๑ การยึดมั่นและทำในสิ่งที่ถูกต้อง

๔.๒ ความซื่อสัตย์สุจริตและความรับผิดชอบ

๔.๓ การปฏิบัติด้วยความโปร่งใส สามารถตรวจสอบได้

๔.๔ การปฏิบัติโดยไม่เลือกปฏิบัติอย่างไม่เป็นธรรม

๔.๕ การมุ่งผลสัมฤทธิ์ของงาน

จึงประกาศให้ทราบทั่วกัน

 ประกาศ ณ วันที่ ๑๖ พฤษภาคม พ.ศ. ๒๕๖๔



 (นายชัยณรงค์ ไชยธรรม)

 ผู้อำนวยการโรงเรียนสระแก้วราษฎร์บำรุง